《独寐》
明代·王铎

春风惠然来，照此素帷光。
欲寐不成寐，如有深徬徨。
虎豹虽已远，风波在故乡。
骨肉屡轗轲，生死能不伤。
欲归难为归，欲济河无梁。
红颜谁可保，遭遇亦何尝。
江皋花渐开，灵鸟鸣西墙。
远游竟何事，祇以搅我肠。
耿耿天为曙，缄泪拥衣裳。

作者简介：王铎（1592—1652），字觉斯，一字觉之，号十樵、嵩樵， 又号痴庵、痴仙道人，别署烟潭渔叟，河南孟津人。明末清初书画家 。他的书法与董其昌齐名，有“南董北王”之称 。王铎的书法作品有《拟山园帖》和《琅华馆帖》等，其绘画作品有《雪景竹石图》等。